Public procurement notice: Contract Award Notice
Published: 2025-06-30
Buyer: Rebild Kommune
Country: DK
Region: DK050
Contract type: Services
Procedure: Negotiated with prior call for competition
CPV classification: 32412000 | 32430000 | 72720000: Wide area network services
Estimated value: 10622354.09 DKK
Award criteria: price, quality

Technical requirements: Udbuddet vedrører levering, vedligeholdelse og support af Managed WAN samt internet trunk forbindelser og DDoS beskyttelse og forbindelse til serviceleverandører til Rebild Kommune. Derudover vedrører udbuddet optioner på end-to-end kryptering, Overvågning af Shadow-IT, applikationsblokering og løsning til realtid i netværkets performance. 

Udbuddet gennemføres som udbud med forhandling, jf. udbudsloven, LBK nr. 10 af 06/01/2023, hvilket betyder, at prækvalificerede leverandører kan give tilbud. 

Rebild Kommune ønsker med dette udbud at indgå aftale med en leverandør for anskaffelse og efterfølgende drift af kommunens datanetværk, der er en yderst vigtig infrastruktur for fortsat digitalisering. Der udbydes en kontrakt med lang løbetid, hvor der over årene både er plads til at udvide på funktionalitet og ikke mindst på kapacitet. Kontrakten omfatter aftale på leverance og efterfølgende vedligehold og support på WAN – lukket managed netværk til kommunens lokationer (ca. 75 ). Kommunens nuværende WAN-netværk er baseret på et MPLS managed netværk. Det efterspurgte WAN-netværk skal understøtte samme arkitektur med minimale ændringer på kommunes netværk, Internet trunk forbindelser til kommunens datacenter og DoS og DDoS beskyttelse på internetforbindelser. Derudover vedrører udbuddet optioner på end-to-end kryptering, Overvågning af Shadow-IT, applikationsblokering og løsning til realtid i netværkets performance.

Leverancen af netværksydelserne skal ske på en måde, som er særdeles pålidelig og robust i forhold til den intensive brug og kommunens fuldstændige afhængighed af datakommunikation. Leverancen er opdelt i Managed WAN og internet trunk kapacitet samt DOS og DDoS beskyttelse på internetforbindelser. Internet trunk kapacitet og forbindelser til serviceleverandører termineres i kommunens datacenter på Rebild Kommunes Rådhus, Hobrovej 110, 9530 Støvring, i samme lokale, men alternativt fremført.
Evalueringen af underkriteriet ”pris” foretages på baggrund af de tilbudte priser i Bilag 4 - Tilbudsliste. 
Tilbudsgiver skal udfylde priserne i Bilag 4 - Tilbudsliste. Priserne skal angives på baggrund af det angivne i vejledningen i tilbudslisten, samt det anførte i pkt. 19.2 i kontrakten. 
Tilbudsgiver er forpligtet af de tilbudte priser, men det er alene den evalueringstekniske pris, der indgår i Ordregivers tilbudsevaluering.
Evalueringen af underkriteriet ”Kvalitet” vil blive vurderet på baggrund af kravopfyldelsen på baggrund af en pointskala fra 0 - 10. Kvalitet er opdelt i tre delkriterier: -Transitionsprojekt, 15 % - Overvågning, 7,5 % - Medarbejdernes kompetencer, 7,5 %
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf.lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens §2, stk. 1, nr. 1, og udbudslovens § 171, stk. 2.
I andre situationer skal klage over udbud, jf.lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.Fristen regnes fra dagen efter den dag, hvor bekendtgørelsen er blevet offentliggjort.
2) 20 kalenderdage regnet fra dagen efter at ordregiveren har meddelt sin beslutning, jf.udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill - perioden, jf.lovens § 6, stk. 4.I tilfælde hvor klagen ikke er indgivet i standstill - perioden, skal klageren tillige angive, hvorvidt der begæres opsættende virkning af klagen, jf.lovens § 12, stk. 1.
Klagenævnet for Udbuds e-mailadresse er angivet i punkt VI.4.1).
Klagenævnet for Udbuds klagevejledning kan findes på: www.erhvervsstyrelsen.dk.


Winner: GLOBALCONNECT A/S
Award value: 10622354.09
Number of bids: 2